Natyknjenja dale přiběraja
Budyšin. Natyknjenja z koronawirusom zaso přiběraja. W Budyskim wokrjesu informowachu wčera wo 31 zwěsćenych padach, w Zhorjelskim běše jich 26. Pjeć wosobow w chorowni lěkuja. Tež incidenca wotpowědnje stupa. Roberta Kochowy institut je dźensa za wokrjes Budyšin 18,4 a za wokrjes Zhorjelc 25,9 podał. Po cyłej Hornjej Łužicy płaći nětko winowatosć nahubnik wužiwać.
Kongres FUEN zahajeny
Triest. Rada słowjenskich organizacijow (SSO) wuhotuje wot dźensnišeho hač do njedźele 21. kongres Federalistiskeje unije europskich narodnych mjeńšin (FUEN) w Triesće. Serbow zastupuja tam Felicia Touvenot z młodźinskeho towarstwa Pawk, Maksimilian Hasacki z Delnjeje Łužicy a Dawid Statnik z Hornjeje Łužicy. Hosćićeljo SSO prócuja so wo słowjensku rěč a narodne sebjewědomje.
Ćeže falowaceje papjery dla
Zrěčenje rozwjazaja
Budyšin. Serbske šulske towarstwo pušći swojeho jednaćela Markusa Bjeńša. To wobkrući našemu wječornikej předsydka SŠT Katharina Jurkowa. Přičiny, čehodla su hakle w aprylu přistajeneho rodźeneho Konječana wupowědźili, pak Jurkowa žane njemjenowaše. Nadawki jednaćela SŠT přewozmje nětko najprjedy raz komisarisce dotalna zastupjerka Bjeńša Kerstin Šołćina.
Wot jutřišeho z nahubnikom
Budyšin. W mnohich wobłukach płaći w Budyskim wokrjesu wot jutřišeho štwórtka zaso winowatosć nahubnik wužiwać. Wšako bě incidenca wčera pjaty dźeń za sobu kritisku hódnotu překročiła. Po RKI wučinja wona dźensa w Budyskim wokrjesu hižo 15,1, wčera běchu tu štyri natyknjenja z koronawirusom. W Zhorjelskim je incidenca na 20,5 postupiła.
Schadowanka lětsa budźe
Škitny nahubnik zaso trěbny
Budyšin. We wokrjesu Zhorjelc je wot jutřišeho we wjacorych wobłukach zaso škitny nahubnik trěbny, dokelž bě incidenca po RKI dźensa z 15,2 pjaty raz za sobu kritisku hódnotu dźesać překročiła. Wot soboty hač do wčerawšeho zwěsćichu tam 13 natyknjenjow z koronawirusom. Nahubnik budźe wot štwórtka tež w Budyskim wokrjesu trěbny. Incidenca po RKI dźensa je ze 13,4 pjaty dźeń za sobu nad dźesać.
Přihotuja změnu nošerstwa
Choćebuz. Choćebuski Carla Thiemowy klinikum chcedźa na uniwersitny klinikum w nošerstwje kraja wutwarić, zo bychu w delnjołužiskej metropoli medicinarjow wukubłali. Změnu nošerstwa ma dźěłowa skupina přihotować, připowědźi braniborska ministerka za wědomosć Manja Schüle (SPD) wčera na wosebitym posedźenju tamnišeje zhromadźizny měšćanskich zapósłancow.
Wo wužadanjach debatowali
Incidenca nahladnje stupa
Budyšin. Ličba natyknjenjow z koronawirusom w Hornjej Łužicy dale přeběra. Po Roberta Kochowym instituće sej dźensa Budyski wokrjes z incidencu 15,8 štwórty dźeń a Zhorjelski ze 17,2 pjaty dźeń za sobu kritisku hódnotu dźesać překročiłoj. Tohodla płaća we wokrjesu Zhorjelc wot zajutřišeho, srjedy, krućiše škitne předpisy. Budyski wokrjes je w Sakskej tón z druhej najnišej incidencu.
Za Serbow wabiła
Hamburg. Jedna z hosći wusyłanja „NDR Talk show“ w telewiziji NDR bě minjeny pjatk dźiwadźelnica Gabriela Marija Šmajdźina. Rodźena Budyšanka mjez druhim porokowaše, zo wědu wo Serbach w šulskej wučbje po wšej Němskej njeposrědkuja. Nimo toho wona za to wustupowaše, zo měli serbscy starši swoju maćeršćinu dźěćom dale dawać a jim tónle pokład njezapowědźić.
Samojo so přesadźili
Z Biedenkopfom so rozžohnowali
Drježdźany. Sakska je so dźensa oficialnje z Kurtom Biedenkopfom, prěnim ministerskim prezidentom po znowazałoženju swobodneho stata 1990, rozžohnowała. Na žarowanskim akće w Drježdźanskej Cyrkwi našeje knjenje wobdźěli so něhdźe 300 prošenych hosći. Zwjazkowy prezident Frank-Walter Steinmeier, sakski premier Michael Kretschmer a šef CDU Armin Laschet su skutkowanje Biedenkopfa w narěčach hódnoćili.
Zaso nad kritiskej hódnotu
Budyšin. W hornjołužiskimaj wokrjesomaj je incidenca zaso nad kritiskej hódnotu dźesać. Roberta Kochowy institut mjenuje dźensa za Budyski wokrjes 10,7, za Zhorjelski 12,0. Wo dwanaće natyknjenjach z koronawirusom je wokrjes Budyšin wčera rozprawjał, wot 72 schorjenych lěkuja štyrjoch w chorowni. Zhorjelski informuje wo štyrjoch infekcijach.
Myto za Delnjoserbski gymnazij
Zaso wjace natyknjenjow
Budyšin. W Budyskim wokrjesu su wčera wo sydom natyknjenjach z koronawirusom rozprawjeli. Wot 64 schorjenych wosobow lěkuja štyri w chorowni. Incidenca po Roberta Kochowym instituće je dźensa znowa 9,7. Wo 13 dalšich infekcijach informowachu wčera w Zhorjelskim wokrjesu. Incidenca po RKI wučinja tam dźensa 11,6 a je tak po dwěmaj dnjomaj wospjet kritisku hódnotu dźesać překročiła.
Nellessen naslěduje Grossera
Choćebuz. Dr.-ing. Philipp Nellessen je wčera zastojnstwo zamołwiteho za hórnistwo w předsydstwje energijoweho koncerna LEAG nastupił. Wón naslěduje Uwu Grossera, kiž je na wuměnk šoł, kaž předewzaće zdźěli. Grosser je funkciju wot januara 2014 wukonjał a bě tež jednanski partner Domowiny w zhromadnym dialogu z Vattenfallom a LEAG.
Proša wo azyl w Čěskej
Wubědźowanje zahajene
Budyšin. Załožba za serbski lud je dźensa wubědźowanje „Rěč zwjazuje. Rěc zwězujo. Sorbisch verbindet“ startowała. Pytane su inowatiwne a naslědne ideje, z kotrymiž móhli serbšćinu wožiwić a we wšědnym dnju lěpje zakótwić, zo by so serbska zhromadnosć zesylniła a identita skrućiła. Projekty njech zajimcy hač do 7. nowembra pod zapodadźa.
Incidenca zaso pod dźesać
Budyšin. W Budyskim wokrjesu najprjedy žane krućiše naprawy koronapandemije dla njebudu. Roberta Kochowy institut je dźensa incidencu 9,7 podał, tak zo njebě pjaty dźeń za sobu hódnota nad 10. Wčera je tudyši krajnoradny zarjad wo sydom natyknjenjach z koronawirusom informował. Runje telko bě jich w Zhorjelskim wokrjesu. Incidenca po RKI wučinja tam dźensa 9,6.
Bjez wosebitych znamješkow
Premjera nimale wupředata
Chrósćicy. Premjerne předstajenje popopery „Carpe noctem – Njeskónčna nóc“, 10. septembra w Chrósćicach je nimale wupředate. Jednotliwe kartki ma hišće Chróšćanski časnikar Jürgen Njek, pisa kolektiw Trio a kumple. Za dalše předstajenja kartki hišće su. Wozjewili su wčera w přihotach na operu spěw „Rozsudy“ z Helenu Hejduškec, kotryž móžeće sej pod naposkać.
Wobmjezowanja wotwidźeć
Budyšin. Z dźensnišej incidencu 11,4 po Roberta Kochowym instituće je dźeń a prawdźepodobnišo, zo maja so wobydlerjo Budyskeho wokrjesa wot pjatka na wobmjezowanja koronapandemije dla nastajić. Tudyša incidenca je štwórty dźeń za sobu hranicu 10 překročiła. Krajnoradny zarjad informuje wo šěsć dalšich natyknjenjach z wirusom. Incidenca wokrjesa Zhorjelc je po RKI dźensa 6,8.
Firmy zaso personal pytaja
Incidenca třeći dźeń nad dźesać
Budyšin. Po soboće a njedźeli je Roberta Kochowy institut dźensa z incidencu 11,4 za wokrjes Budyšin třeći dźeń za sobu hódnotu nad dźesać podał. Wostanje-li wona tež jutře a srjedu, je wotpowědnje aktualnemu sakskemu korona-postajenju wot pjatka w zjawnych wobłukach zaso nahubnik trěbny. Tež w Zhorjelskim wokrjesu je z incidencu 10,4 prohowa hódnota překročena.
Po Biedenkopfje pomjenować
Drježdźany. Lětanišću sakskeje krajneje stolicy měli čestne mjeno prof. dr. Kurt Biedenkopf spožčić, namjetuje prezident Sakskeho krajneho sejma dr. Matthias Rößler (CDU). „Kurt Biedenkopf ma wo Saksku runje tajke zasłužby kaž FranzJosef Strauß wo Bayersku abo Willy Brandt wo Berlin“, rěka w informaciji zarjadnistwa sakskeho parlamenta.
Jako čerwjeny kraj zastopnjowany
Incidenca łahodnje stupa
Budyšin. Łahodnje drje, ale štwórta žołma koronapandemije je tež w Hornjej Łužicy hižo spóznajomna. Wobaj wokrjesaj stej wčera wo zwěsćenych štyrjoch natyknjenjach z koronawirusom informowałoj. Roberta Kochowy institut mjenuje dźensa za Budyski wokrjes incidencu 9,4 a za Zhorjelski 8,4. Tam rozprawjachu wčera wo dalšich sydom wobkrućenych padach delta-warianty wirusa.
„Něšto wulkotne zdokonjeli“
Drježdźany. Sakski ministerski prezident Michael Kretschmer je so wčera na zarjadowanju w Drježdźanskim rezidencnym hrodźe mnohim pomocnikam a podpěraćelam w zwisku z koronapandemiju dźakował. Woni su so za druhich angažowali, njejsu při dźěle na časnik hladali a čuwy zhubili, rjekny politikar CDU před nimale 350 hosćimi. „Woni wšitcy su něšto wulkotne zdokonjeli.“
Projekt RKI kritizowała
bos_Latn szl_Latn pap_Latn szl_Latn szl_Latn hrv_Latn hrv_Latn ces_Latn szl_Latn sot_Latn ceb_Latn szl_Latn ces_Latn szl_Latn ewe_Latn bos_Latn szl_Latn kin_Latn slk_Latn sag_Latn slv_Latn szl_Latn ces_Latn szl_Latn szl_Latn zul_Latn szl_Latn slv_Latn ces_Latn slk_Latn run_Latn szl_Latn bos_Latn szl_Latn szl_Latn hrv_Latn hrv_Latn swh_Latn szl_Latn grn_Latn szl_Latn szl_Latn szl_Latn szl_Latn szl_Latn bos_Latn szl_Latn bos_Latn ces_Latn szl_Latn